# Györkös Kató

(Tordaszentlászló, 1914. dec. 21.– ): bábszínésznő. 1937-ben végzett a kolozsvári Színészképző Stúdióban. 1939-ig a kolozsvári, a marosvásárhelyi, majd a szatmári színház tagja volt. 1941-ben a Békés Megyei Jókai, 1942-ben pedig a munkácsi színházhoz került. 1943-ban ismét Kolozsvárott játszott. 1945-ben a Szegedi Nemzeti Színházhoz szerződött. 1950-től 1972-ig, nyugdíjba vonulásáig az Állami Bábszínház tagja volt. Énekes, karakterszínész. F.Sz. Galatea (Suppé–Darvas Sz.–Gádor B.: Szerelmes istenek); Énekesnő (Darvas Sz.–Gádor B.: Pesti mesék); Mostoha (Petőfi S.–Szilágyi D.: János vitéz); Cárné (Szperanszkij–Jékely Z.: Világszépe); Boszorkány (Grimm–Szilágyi D.: Jancsi és Juliska).