# Gelencsér Ágnes

(Bp., 1927. dec. 13.– ): balettkritikus, tánctörténész. Tanulmányait 1939–43-ban Kállai Lili mozgásművészeti iskolájában, 1946-ban az Állami Táncpedagógusképzőben végezte, ill. 1956-ban az Eötvös Loránd Tudományegyetem Bölcsészettudományi Karának filozófia–esztétika szakán fejezte be. Résztanulmányai jelentek meg A magyar balett történetéből (1956) és A budapesti Operaház 100 éve (1984) c. gyűjteményes kötetekben. 1974-től a Magyar Nemzet c. napilapban jelennek meg színpadi kritikái, melyeket összegyűjtött a Két évtized táncművészi írásai a Magyar Nemzetben c. kötetben (1984).