# Kállai Judit; Kállay

(Bp., 1945– ): díszlet- és jelmeztervező. 1975-ben szerzett diplomát a leningrádi Színházművészeti Főiskola szcenikai tagozatán. Ekkor az Állami Déryné Színházhoz szerződött, de vendégként tervezett Pécsett, Veszprémben és a debreceni Csokonai Színház számára is. 1977–1981 között a József Attila Színház ösztöndíjas tervezője volt. F.T. Pancsev: A négy süveg; Sánta F.: Éjszaka; Goldoni: A hazug; Maróti L.: Pályamódosítás; Billetdoux: Csin-csin.