# Duró Győző

(Nagykanizsa, 1953. szept. 5.– ): dramaturg. Az Eötvös Loránd Tudományegyetem Bölcsészettudományi Karának magyar–történelem szakán végzett. 1977-től 1979-ig a szolnoki Szigligeti Színház lektora (ösztöndíjasként), majd dramaturgja. 1979-től 1982-ig a Nemzeti Színház dramaturgja. 1982-től 1989-ig a Katona József Színházban dolgozott. Közben másfél évet Japánban töltött a távol-keleti színház tanulmányozásával. 1989-től 1991-ig szabadfoglalkozású. 1991-től a veszprémi Petőfi Színház, 1993-tól a debreceni Csokonai Színház dramaturgja és a veszprémi színház irodalmi tanácsadója. Szerkesztésében megjelent kötetek: Kokubu: A japán színház (1984); Nakamura: Kabuki az öltözőben és a színpadon (1992); Dramaturgiai olvasókönyv (Nánay I.-nal, 1993).