# Bánky Róbert

(Szombathely, 1930. aug. 7.–Bp., 1991. máj. 30.): színész, bábszínész, rendező. Színészcsaládból származik. Édesapja, id. Bánky Róbert színész, színházig., édesanyja Orbán Viola színésznő volt. Színészi pályafutását a szolnoki Szigligeti Színházban kezdte 1955-ben. 1956-tól haláláig az Állami Bábszínház tagja volt. Eszperantó nyelvű bábfesztiválokon lépett fel önálló műsoraival. A Bábstúdió árnyjátéktanára volt. Karakterszínész, akit újat kereső, kísérletező kedve élete utolsó pillanatáig elkísért. F.Sz. Csipetmanó (Grimm–Szilágyi D.: Jancsi és Juliska); Kapitány (Petőfi S.–Szilágyi J.: János vitéz); Patkó (Szperanszkij–Jékely Z.: Világszépe). F.R. Örkény I.: Óbudai hármas ikrek; Buzzati: Crescendo; Kodály Z.: Kádár Kata; Pünkösdölő; Bánky–Dubrovai: Gömbök és kockák.