# Ferencz Éva

(Szolnok, 1951. jún. 17.– ): színésznő. 1977-ben a SzAk elvégzése után a Szegedi Nemzeti Színházhoz szerződött. 1978-tól a Békés Megyei Jókai, 1979-től a szolnoki Szigligeti Színház tagja volt. 1981-től Ausztriában lépett fel (Sankt Pölten, Bécs), 1988 óta a debreceni Csokonai Színház tagja. Főleg zenés darabokban játszik. F.Sz. Júlia (Hubay M.–Vas I.–Ránki Gy.: Egy szerelem három éjszakája); Madeleine (Ábrahám P.: Bál a Savoyban); Elmira (Molière: Tartuffe); Marica grófnő (Kálmán I.).