# Veszprémi Jenő

(Veszprém, 1861–Székesfehérvár, 1895. febr. 6.): színész, igazgató. 1881-ben tűnt fel először Tóth Béla társulatánál. Előbb mint drámai hős, hősszerelmes, jellemszínész járta a vidéki városokat – sűrűn váltogatva ig.-it –, majd 1890-ben önmaga kezdett társulatvezetésbe. Az egész országot bejárták – Felvidéktől Délvidékig –, majd a székesfehérvári társulat ig.-ja lett. 1888-ban vette feleségül Ágh Ilona színésznőt. Buzgó igazgatóként tartották számon, ki „társulatát mindig rendes viszonyok között vezette.” F.Sz. Ádám (Madách I.: Az ember tragédiája); Timár Mihály (Jókai M.: Az aranyember); Velitorisz (Bartók: Thurán Anna); Endre (Rákosi: Endre és Johanna); Champeau (Bisson: Válás után).

M.A. 1881–82: Tóth Béla; 1884: Csóka Sándor; 1884–85: Kassa; 1885: Arányi Dezső; 1885–86: Bogyó Alajos; 1886–87: Saághy Zsigmond; 1888–89: Hatvani Károly; 1889–90: Jeszenszky Dezső. Igazgatóként: 1890–91: Lőcse; 1891: Igló, Eger, Szekszárd, Bonyhád, Keszthely, Jászberény, Cegléd, Szolnok, Baja; 1891–92: Zombor; 1892: Baja, Pancsova, Vác, Balassagyarmat, Vác, Besztercebánya; 1892–93: Nyitra; 1893–94: Székesfehérvár; 1894: Szombathely; 1894–95: Székesfehérvár.