# Laczkóczy Ferdinánd

(?–?): színigazgató. Katonatiszt létére, felesége, Farkas Lujza, a Nemzeti Színház komikája kérésére 1851-ben Kaczvinszky Jánossal együtt igazgatást vállalt Kolozsváron. Egyévi, kevéssé sikeres próbálkozás után 1852-ben feloszlatták társ.-ukat. Laczkóczy ekkor Bánffyhunyadon vállalt hivatali állást. 1855-ben Csabai Pállal, Fejér Károllyal és Gócs Edével Debrecen-Nyíregyháza–Szatmár kerületben még egyszer megpróbálkozott a színházvezetéssel, ismét sikertelenül.