# Lenkey Edit

(Bp., 1925. febr. 7.–Miskolc, 1982. jún. 27.): színésznő. 1946-ban kapott diplomát a SzAk-n. 1947–50-ben a Fővárosi Operett-, 1950–53-ban a győri Kisfaludy, 1954-ben a Békés Megyei Jókai, 1957-ben az egri Gárdonyi Géza, 1966–1982 között a Miskolci Nemzeti Színház tagja volt. Karakterszerepeket alakított. F.Sz. Akulina Ivanovna (Gorkij: Kispolgárok); Pernelle asszony (Molière: Tartuffe); Mirigy (Vörösmarty M.: Csongor és Tünde); Mrs. Higgins (Shaw: Pygmalion).