# Várady Gyula

(Bp., 1929. nov. 3.– ): táncos. Műegyetemi tanulmányait félbeszakítva 1950-ben lépett az Állami Népi Együttes tánckarába. 1988-ig az egy. tagja volt. Pályája során a kari feladatokon kívül számos szóló- és epizódszerepet táncolt el Rábai Miklós Völgységi leánynéző, A kisbojtár, Hajnalodik, Kukoricafosztás c. táncaiban. Pontos és plasztikus előadói adottságai predesztinálták a betanító asszisztens feladatkörére.