# Új Színház

(1927–1932): Budapesten a Révay u. 18. sz. alatt 1927. okt. 27-én nyílt színház. Első évadában bérlő-ig.-ja Upor József, műv.-i vez.-i Emőd Tamás és Bársony István voltak. 1928 őszétől műv.-i ig.-ja Torday Ottó, titkára Vámos Hugó. 1929 jún.-ától ismét Upor József vezette a színházat. Az 1930–31-es évad elejétől újra Torday az Új Színház bérlője és műv.-i vez.-je, a színház műv.-i titkára ismét Vámos Hugó. A Révay u.-i színház utolsó bem.-ját 1932. jan. 5-én tartotta. Az Új Színház kabaréműsorral kezdte működését, 1928 elején tért át egész estét betöltő művek bemutatására. Repertoárját elsősorban a 20. sz. drámairodalmából válogatta (Földes I.: Az égő város, Kistemaekers: A kém, Nagy E.: A nyárspolgár), emellett régi m. színművekkel – Csokonai V. M.: Karnyóné, ill. a Borka asszony és György diák c. 18. sz.-i minorita dráma – is színesítette műsorát. 1928-ban két különleges bemutatót tartottak: An-Ski Dybuk c. színjátékát és O’Neill A szőrös majom c. szürrealista drámáját vitték színre. A produkciók díszleteit a színház szcenikusa, Upor Tibor tervezte. A társ. tagja volt többek között Baló Elemér, Baróti József, Gonda József, Jákó Pál, Orsolya Erzsi, Somlár Zsigmond, Gellért Lajos, Toronyi L. Imre, Dávid Mihály, Soltész Anny, Gazdy Aranka, Boray Lajos, ifj. Vajda László (rend.), Bérczy Ernő (rend.), Vajda Pál (rend.).