# Szinberger Sándor

(Kolozsvár, 1921. okt. 24.– ): rendező, operaigazgató. A kolozsvári Zeneakadémián és a Bolyai Tudományegyetemen folytatta tanulmányait. 1945-től 1950-ig a kolozsvári Román Opera rend.-je volt. 1952 jan.-jában szerződött rend.-ként az akkori ig., Rónai Antal hívására a kolozsvári Áll. Magyar Operához. Később főrend., majd 1957–1973 között ig. volt. Vendégrend.-ként dolgozott Németországban, Ausztriában, Egyiptomban, Magyarországon. 1969-ben Olaszországban Trevi-díjat kapott. 1978-ban kivándorolt Izraelbe, ahol Tel-Avivban egyetemi tanárként működik. F.R. Mozart: Szöktetés a szerájból, A varázsfuvola; Glinka: Ivan Szuszanyin; Puccini: Tosca, Pillangókisasszony.

SZINBERGER SÁNDOR