# Szánthó Dénes

(Szeged, 1901. jan. 25.–Bp., 1978. okt. 4.): újságíró, író, kritikus. Szegeden jogot végzett. 1919-ben a Szegedi Új Nemzedék c. lap munkatársaként kezdte pályáját. 1920-ban a Színház és Társaság c. újságban is megjelentek írásai. 1924-től Bp.-en élt, számos színházi hetilapnak (Ma Este, Délibáb, Színházi Magazin) munkatársa, 1930–1940 között a Kis Újság irodalmi és színházi rovatvezetője volt. 1945-ben megalapította a Pesti Műsor c. műsorújságot, amelyet 1949-ig, majd 1957-től 1971-ig szerkesztett. Regényt, mesét, novellát, színpadi művet, humoreszket is írt. 1939-ban ő írta az első modern értelemben vett hangjátékot (Hajnaltól hajnalig). Drámája: Kegyelem (1927).