# Garai Róbert

(Bp., 1944. márc. 27.– ): színész. Az Állami Déryné Színházban kezdte pályáját 1966-ban, 1968-ban a kecskeméti Katona József Színházhoz szerződött, 1970-től a Békés Megyei Jókai, 1975-től a Pécsi Nemzeti, 1976-tól a kaposvári Csiky Gergely, 1977-től ismét a Pécsi Nemzeti Színház tagja. 1980-tól a győri Kisfaludy Színház, 1982-től a Népszínház társ.-ának színésze. Klasszikus és modern darabok karakterfiguráinak megformálója. F.Sz. Kálmán (Csiky G.: A nagymama); Bassanius (Sh.: Titus Andronicus); Green (Sh.: II. Richárd); Demeter (Herczeg F.: Bizánc); Komoróczy (Barta L.: Szerelem).