# Gáspár Margit

(Bp., 1905. aug. 1.– ): író, műfordító, színházigazgató. Újságíróként indult a Pesti Hírlapnál. 1945-ig Gáspár Miklós néven jelentek meg írásai. 1946-ban a Városi Színház (mozi), 1947–48-ban a Magyar Színház műv.-i vez.-je, 1949-től 1957-ig a Fővárosi Operettszínház ig.-ja volt. Nevéhez fűződik a m. operettművészet tartalmi-dramaturgiai megújítása. 1948–1954 között a SzAk operett tanszakát vezette. Színdarabjaiban a társadalmi problémák felvetése mellett a szórakoztató hangvétel is helyet kap. Hamletnek nincs igaza c. darabjában a személyi kultusz problémáit vetette fel. Drámái mellett tvj.-okat és hangjátékokat is írt. Jelentősek Maugham- és Pirandello-fordításai. Kossuth-díjas (1951). Drámái: Rendkívüli kiadás (1933); Új Isten Thébában (1946); Égiháború (1960); Hamletnek nincs igaza (1963); A császár messze van (1988). Könyvei: A múzsák neveletlen gyermeke (1963); Isteni szikra (1974); Láthatatlan királyság (1985).