# Bartos Irén

(Bp., 1917. dec. 15.–Düsseldorf, 1981. febr. 18.): táncosnő, balettmester. Az Operaház balettiskolájába járt, majd 1932-ben az egy. tagja lett, 1940-től magántáncos. 1942-től a Kolozsvári Nemzeti Színház, 1946-tól a Szegedi Nemzeti Színház szólistája, majd 1949–1971 között ismét az Operaház tagja. Balettmesteri munkáját Szegeden kezdte, majd az Operaházban folytatta, s az 1950-ben megnyíló ÁBI-ben is tanított, valamint a Honvéd Művészegyüttes balettmestere is volt. 1971-től külföldön élt, az esseni Folkwang Schule tanára, 1972-től a düsseldorfi, 1976-tól a kölni Operaház mestere. F.Sz. Vízitündér (Harangozó Gy.: A fából faragott királyfi); Japán baba (Cieplinski: Babatündér); Kalliopé (Milloss A.: Prometheusz teremtményei); Swanilda (Moravszky: Coppélia); Seherezádé (Moravszky); Lány (Lőrinc Gy.: A csodálatos mandarin); Seherezádé (Zsedényi K.); Sylvia (Zsedényi K.). – Ir. Kaposi E.: B. I. (Táncművészet, 1981).