# Petrovics Emil

(Nagybecskerek, 1930. febr. 9.– ): zeneszerző, operaigazgató. Zeneszerzés-tanulmányait Szabó Ferenc, Viski János és Farkas Ferenc vezetésével végezte a Zak-n, 1959-ben díjat nyert a Liège-i zeneszerző versenyen. 1960–64-ben a Petőfi Színház zenei vezetője, 1964-től a SzAk egyetemi tanára, 1968-tól a Zak egyetemi tanára, 1979-től uo. a zeneszerzés tanszak vezetője. 1978-ban a Grand Prix du Disque kitüntetettje. 1986–1991 között az Operaház igazgatója. Kossuth-díjas (1966), Erkel Ferenc-díjas (1960, 1963), érdemes (1975) és kiváló művész (1982). Mindhárom operáját bemutatta az Operaház és több külföldi opera is: C’est la guerre (1961), Lysistrate (1962); Bűn és bűnhődés (1969). Balettje: Salome (1979). Könyve: Ravel (1959).