# műszaki személyzet

az előadások dologi feltételrendszerének előkészítését, alkalmazását biztosító, különleges szakismerettel rendelkező színházi alkalmazottak. Nagy színházaknál a főmérnök irányítja tevékenységüket. A színpadi és világítási felügyelőket a színpadmester, fővilágosító és a tárvezetők követik a rangsorban. A színpadon a díszítők, zsinórosok, bútorosok, kellékesek, világosítók, hangosítók dolgoznak az előadás érdekében, míg a jelmezek, parókák, a maszk elkészítésében a szabók, öltöztetők, fodrászok, sminkesek segédkeznek. A műszaki személyzethez sorolják a műhelyek dolgozóit, valamint a karbantartókat is.