# Jánosházy György

(Kolozsvár, 1922. jún. 20.– ): rendező. Költő, műfordító, színikritikus. A Bolyai Tudományegyetemen szerzett jogi diplomát 1946-ban. 1952-ben a rend.-i szakot is elvégezte a kolozsvári Magyar Művészeti Intézetben. 1949–1958 között a kolozsvári Állami Magyar Opera dramaturgja és rend.-je, majd 1990-ig, nyugdíjazásáig különböző kolozsvári és marosvásárhelyi szerkesztőségek munkatársa, irodalmi és művészeti rovatvezetője, főszerkesztő-helyettese volt. Drámafordításai: Sh.: III. Richárd; Otway: A megóvott Velence vagy Az elárult összeesküvés; Petrescu: Velencei történet. Operaszöveget írt Junger Ervin zeneszerző részére Petőfi A helység kalapácsa c. elbeszélő költeményéből és librettót Hencz József Budai Nagy Antal c. háromfelvonásos operájához. F.M. Három klasszikus dráma (tanulmányok, 1964); Bábel tornya (Jegyzetek a mai nyugati drámáról, 1966); Rím és rivalda (esszék, kritikák, 1969); John Milton, a küzdő. – Ir. Kacsó S.: Kirándulás a szent berekbe (Igaz Szó, 1955, 10.); Földes L.: Bábel tornya (Utunk, 1966, 43.); K. Jakab B.: Parttalan sematizmus (Utunk, 1966, 47.); Jordáky L.: Az esszé dicsérete (Utunk, 1969, 27.).