# Bakách Gábor; Bikich

(Bp., 1923. ápr. 6.– ): színész, rend., költő, szerkesztő. A bp.-i tudományegyetemen bölcsészetet hallgatott. Bárdos Artúrtól tanulta a színészmesterséget s a rendezést. 1941–42-ben a Madách Színházban játszott. 1945-től 1948-ig a Belvárosi Színház lektora és rend.-je volt. 1948-ban ösztöndíjjal Párizsba utazott, ahonnan nem tért vissza. 1951–1982 között a Szabad Európa Rádiónál Beteg János néven mint rend. dolgozott. 1957-től Münchenben a Látóhatár c. lap szerk.-je volt. Részt vett az Új Látóhatár megteremtésében, s 1963-ig ő volt az irodalmi szerk.