# Suki Antal

(Hódmezővásárhely, 1930. jan. 16.–Békéscsaba, 1985. máj. 24.): díszlettervező. 1955-ben diplomázott a bp.-i Iparművészeti Főiskola díszlettervezési szakán. 1956–1961 között a Miskolci Nemzeti Színház, 1961-től 1969-ig a Békés Megyei Jókai Színház és a Gyulai Várszínház tervezője volt. Ezt követően 1973-ig újból a miskolci színháznak dolgozott, 1973–1982 között pedig a békéscsabai társ.-nak. Minden műfajban stílusbiztonság, konstruktív színpadi térépítkezés és berendezés jellemezte. F.T. Brecht–Weill: Koldusopera; Sh.: Othello; Sárközi Gy.: Dózsa; Betti: Bűntény a Kecskeszigeten; Barta H. L.: Kiáltás.