# Parászka Miklós

(Fogaras, 1953. jan. 26.– ): színész, rendező, színházigazgató. 1978-ban végzett a marosvásárhelyi Szentgyörgyi István Színművészeti Intézetben. A szatmári Északi Színházhoz szerződött. 1987-től a m. együttes műv.-i ig.-ja. 1990-től vendégtanár a Színművészeti Intézet rend. tagozatán. Különböző karakterszerepekben ironikus szemléletet sugalló alakításokkal tűnt fel. Rendezései a látványszínház figyelemre méltó teljesítményei. Kolozsvárott vendégként rendezte Márton László A nagyratörő c. drámáját, amely az erdélyi magyar színjátszás 200. évfordulójára kiírt drámapályázaton nagydíjat kapott. F.Sz. Nicia (Machiavelli: Mandragóra); Artúr (Mrożek: Tangó). F.R. Valjean: Áldozati nemzedék; Sh.: A vihar; Örkény I.: Kulcskeresők.