# Taub János

(Halmi, 1927. máj. 14.– ): rendező, színészpedagógus. 1954-ben végzett a Szentgyörgyi István Színművészeti Intézetben, majd Temesvárra szerződött ig.-főrend.-nek. 1962-től a kolozsvári Állami Magyar Színház főrend.-je, 1971-től a bukaresti Bulandra Színház tagja, a bukaresti Színház- és Filmfőiskola tanára. 1981-ben Izraelbe emigrált, Habimában és Kameriben rendezett, és a tel-avivi egyetem tanára volt. 1986 óta Mo.-on rendez, 1988-tól a szolnoki Szigligeti Színház, 1993-tól a Művész Színház rend.-je. Művészi munkáját a darabok meglepő értelmezése, kitűnő színészvezetés jellemzi. F.R. Shaw: Az ördög cimborája; Csehov: Platonov, Ivanov; Örkény I.: Macskajáték; Plautus: A hetvenkedő katona; Sarkadi I.: Elveszett paradicsom; Sh.: A vihar; Székely J.: Caligula helytartója; Schwajda Gy.: Himnusz; García Márquez–Schwajda Gy.: Száz év magány; Szigligeti E.: Liliomfi; Pinter: A gondnok.