# Korona Pódium

1971-ben alakult pódiumszínpad. Létrehozója és műv.-i vez.-je Mikes Lilla. A Korona Cukrászdában – Bp., I. Dísz tér 16. – működik. 1991-től a szervezési ügyeket a Pódium Kft., mint önálló jogi személy intézi. A színpad kezdetben irodalmi esteknek adott otthont, színészek előadóestjeit mutatta be, ill. kétnyelvű irodalmi műsorokat tartott. Később egyre több színházi jellegű produkció, kamaradarab, monodráma, kamaraopera is színre került. Célja elsősorban irodalmi művek bemutatása és népszerűsítése, valamint a különböző művészeti ágak összefonódásának bemutatása. Lehetőséget kíván adni színészek, előadóművészek, írók új kezdeményezéseinek. Jelentősebb bemutatói: Siposhegyi P.: Varázsló, Mielőtt csillag lettem; Viszockij életdrámája; Menotti: A telefon.