# Tóth Ilona

(Cegléd, 1904. aug. 14.–Kolozsvár, 1992. jan. 31.)*: színésznő. Tóth Elek lánya. A szatmárnémeti színházban kezdte pályáját 1928-ban. Rövid idő múlva Nagyváradra, majd Kolozsvárra szerződött, ahol kis megszakítással 1962-ig maradt. Indulásakor lírai és primadonnaszerepeket játszott, Kolozsvárott már főként jellemszínészi feladatokat kapott. F.Sz. Özvegy Árváné (Háy Gy.: Tiszazug); Kondorné (Szigligeti E.: A cigány); Klyteimnestra (Offenbach: Szép Heléna); Prudencia (García Lorca: Bernarda Alba háza).

* A dátumok javítva Cristina Szasz közlése alapján [2015.10.06.]