# Szekulesz Judit

(Bp., 1945. máj. 24.– ): jelmeztervező. Tanulmányait a bp.-i Iparművészeti Főiskola textil szakán folytatta, 1973-ban diplomázott. 1970 óta az MTV tervezője, de vendégként több fővárosi és vidéki színháznak is dolgozott. Fantázia, gondolat-, érzelem-, szín- és formagazdagság jellemzi tervezőművészetét. Hazai csoportos (Bp., Miskolc) és egyéni kiállításokon gyakran szerepelt. F.T. Liszt Ferenc élete, Kemény G.–Kocsák T.: A krónikás; Mozart: Figaro házassága.