# Soós Edit

(Bp., 1934. aug. 7.– ): színésznő. A SzAk-n 1956-ban kapott oklevelet, és a Miskolci Nemzeti Színház szerződtette. 1957–1960 között a Nemzeti Színház tagja, 1960–62-ben a debreceni Csokonai, 1962-től 1967-ig a Jókai Színházban játszott. 1967-től a Mikroszkóp Színpad, 1971-től a Miskolci Nemzeti, majd a debreceni Csokonai Színház tagja. Ezután a Thália Színházban, ill. a Magyar Filmgyártó Vállalat színészcsoportjában szerepelt. F.Sz. Julika (Molnár F.: Liliom); Eliza (Shaw: Pygmalion); Jozefa (Achard: A bolond lány); Kocsma Jenny (Brecht–Weill: Koldusopera); Cleopatra (Sh.: Antonius és Cleopatra).