# Haller Irma

(Bp., 1878. máj. 6.–?): énekesnő. A Magyar Színházban lépett először színpadra 1898-ban. 1899-től 1902-ig Szegeden, rövid ideig Krecsányi Ignácnál Aradon, 1902–03-ban Miskolcon működött mint primadonna. 1903-ban Nagyváradra, majd 1904–07-ben Krecsányi buda-temesvári társulatban került. 1908–09-ben Pécsett, 1909–1914 között ismét a buda-temesvári színházban, 1914–15-ben Miskolcon lépett fel. 1916-ban nyugdíjba vonult. Énekes naiva volt, minden szerepben újat tudott hozni. F.Sz. Marie Blanche (Messager: A Michu lányok); Aranyvirág (Huszka J.); Angele (Berté: Kreolvér).