# Polgár Gyula; Böttger

(Komárom, 1846–Pécel, 1910. júl. 9.): színész, buffokomikus, igazgató. 1896–97-ben rövid időre, hogy testvére, Béla igazgatást kapjon, művezetést vállalt. Első felesége Aitner Ilka; második felesége Tóth Júlia (?, 1865–Pécel, 1914. jan. 2.) színésznő volt. F.Sz. Cacolet (Meilhac–Halévy: Tricoche és Cacolet); Zsupán (Strauss; Cigánybáró); Derrick (Planquette: Ripp van Winkle). Testvérei is színészként működtek: Károly, Béla és Fanny voltak a legismertebbek.

M.A. 1878–79: Veress; 1879: Temesváry Lajos; 1879–80: Jakab Lajos; 1881: Szegedy Mihály; 1896–97: Polgár Béla. Igazgatóként: 1875: Ada, Kula, Baja; 1875–76: (Váradynéval) Rozsnyó, Homonna; 1876: Cegléd, Nagyabony, Tápiószele, Nagykőrös, Makó; 1877: Keszthely, Tata; 1877–78: (Mezey Péterrel) Jászberény, Vác; 1878: Balassagyarmat, Losonc; 1881–82: (Szegedyvel) Versec, Lugos; 1882: Fehértemplom, Temesvár, Versec, Titel, Palánka, Nyitra; 1883–84: Losonc, Nyitra; 1884–85: (Károllyal) Marosvásárhely.