# Szúdy Eszter

(Garamszentgyörgy, 1944. máj. 21.– ): táncművészeti szakíró. Táncos gyakorlatát az Építők–Vadrózsák és az OKISZ Erkel Ferenc Néptáncegyüttesnél szerezte. 1979–1983 között az Építők egy. asszisztense volt. 1973–76-ban elvégezte a Népművelési Intézet táncoktatóképzőjét. 1982-ben tanárképző főiskolai oklevelet szerzett népművelés–pedagógia szakon. 1978-tól 1991-ig a Táncművészet c. lap munkatársa, az Országos Színháztörténeti Múzeum és Intézet Táncarchívum munkatársa. Kritikái, tudósításai a Táncművészet c. lap hasábjain jelentek meg a balett és a színpadi néptánc tárgykörében.