# Dévényi Róbert

(Bp., 1931. ápr. 14.–Bp., 1987. jún. 27.): író, dramaturg, szerkesztő. Pályáját 1956-ban a debreceni Csokonai Színházban rend.-ként kezdte. Később a KISZ Központi Művészegyüttes Színpadának volt műv.-i vez.-je, majd a Csili Művelődési Ház Soós Imre Színpadát vezette. Rendezéseire, munkáira a mély elemzőkészség, az alapos felkészültség volt a jellemző. Íráson kívül foglalkozott drámakötetek szerkesztésével, műsorok összeállításával is. Drámái: Kísértetjárás (1960); Vidéken (1962); Páros merülés (1969); A kibúvó (1974); Mint a madár a fán (1982); A zsarnok és a katona (1983). F.M. A commedia dell’arte (1979); Az amatőr színjáték dramaturgiája (1982). F.R. Puccini: Bohémélet.