# Balla Béla

(?, 1843–?, 1896): színész. Az 1860-as évek legelején lépett színpadra. Kedvelt hősszerelmes, operettbonviván, népszímnűénekes, jellemszínész volt. Az 1870-es évektől rendezői sikereket is elért. Kassán, Aradon és Kolozsvárott is megfordult. Az 1870-es évek végétől egyre kisebb szerepeket kapott, így 1884-től visszavonult, szegénységben élt. F.Sz. Mercutio (Sh.: Rómeó és Júlia); Lord Maxwell (Méresville: Rögeszme és őrültség); Ethelwood (Dumas: Korona és vérpad); Saphir (Offenbach: A kékszakáll); Cacolet (Meilhac-Halèvy: Tricolchet és Cacolet). – Első felesége Gildai Ernesztina (?–Balatonfüred, 1873) elsőrendű drámai és társalgási szende, aki éveken át volt a kassai közönség kedvence. F.Sz. Nelli (Mellesville: Rögeszme és őrültség); Dauphin (Delavigne: XI. Lajos); Verdune (Offenbach: Párizsi élet); Luise (Suppé: Nőnövelde).

M.A. 1863–64: Szigeti Imre; 1865–66: Bényei István, 1866–67: Fehérváry Antal; 1867–69: Szabadka; 1869–73: Latabár Endre; 1873–74: Sztupa Andor; 1874–77: Arad; 1877–78: Aradi Gerő; 1878–79: Kovács Gerő; 1879–80: Károlyi Lajos; 1880–81: Bényei István; 1881–82: Jakab Lajos; 1882–84: Károlyi Lajos.