# Tusnek Ottília

(Zsombolya, 1924. ápr. 6.– ): színésznő. Műkedvelői kezdés után két évig – 1953–55-ben – a hivatásossá vált zrenjanini Madách Színház tagja, majd banktisztviselői kitérő után az Újvidéki Rádió színészegy.-éhez szerződött, és az Újvidéki Színház előadásaiban lépett fel. Drámai szerepeket játszott, számos hangjáték főszerepét alakította. F.Sz. Iluska (Kacsoh P.: János vitéz); Giza (Örkény I.: Macskajáték); A hölgy (Karinthy F.: Bösendorfer); Madame Rosliguette (Kopit: Jaj, apu, szegény apu...); Abby (Kesserling: Arzén és levendula); Cocteau: Emberi hang (monodráma).