# Bende Zsolt

(Bp., 1926. máj. 23.– ): énekes (bariton). Tanulmányait a Zak-n 1948–1955 között Révhegyi Ferencné és dr. Sípos Jenő irányításával végezte. 1956–57-ben a Szegedi Nemzeti Színház, 1957-től az Operaház magánénekese. 1974-től a Zak ének tanszakán egyetemi docens. Pályafutása során végigénekelte a repertoár csaknem valamennyi jelentős bariton szólamát a lírai szerepkörtől a vígoperai hősökön át a nagy karakterszerepekig. Közreműködött több kortárs m. opera ősbemutatóján: Károly (Polgár T.: A kérők); Horatio (Szokolay S.: Hamlet); Ádám (Ránki Gy.: Az ember tragédiája); Razumihin (Petrovics E.: Bűn és bűnhődés). Fellépett Európa szinte valamennyi operaházában. 1967-ben a Glyndebourne-i Fesztiválon Belcore szerepét énekelte (Donizetti: Szerelmi bájital). Oratórium- és dalénekesként is elismert. A Hungaroton és a Decca cégekkel készült számos hanglemezfelvétele közül hat a Francia Akadémia nagydíjában részesült. Gyakran vesz részt zsűritagként nemzetközi énekversenyeken, és mesterkurzusokat tart számos európai országban. Művészetéért Liszt Ferenc-díjat (1966), Székely Mihály-emlékplakettet (1968) és érdemes művész (1971) kitüntetést kapott. F.Sz. Guglielmo (Mozart: Così fan tutte); Papageno (Mozart: A varázsfuvola); Figaro (Rossini: A sevillai borbély); Posa márki (Verdi: Don Carlos); Anyegin (Csajkovszkij); Sharpless (Puccini: Pillangókisasszony).

BENDE ZSOLT – Gianni Schicci
(Puccini)