# Szabó Márton

(Szabadka, 1894–Vésztő, 1948. aug. 28.): színész, rendező, színigazgató. 1920-ban lépett színpadra Kmetty Lajos társ.-ában. Két évvel később Szabadkán társ.-ot szervezett, és előadásokat rendezett. Egy.-e, amely a legismertebb helyi műkedvelőket gyűjtötte egybe 1933-ig, mintegy ötven bem.-t tartott, ekkor feloszlott. Színészei közül legtöbben a Magyar Olvasókör egy.-ének lettek tagjai. 1927-ben Belgrádban is felléptek. Szabó Márton száznál több szerepet alakított, legnagyobb sikerrel táncos- és buffókomikusként. Társ.-a Szabadkán kívül Bácska és Bánát számos helységében vendégszerepelt rendszeresen. A kisebb helységekben segítette a helyi műkedvelő mozgalom szervezését is. F.R. Lehár F.: A mosoly országa; Kálmán I.: A csárdáskirálynő; Fall: Sztambul rózsája; Szirmai A.: Mágnás Miska; Szirmai A.: Gróf Rinaldo. – Ir. Bokréta (Jugoszláviai magyar műkedvelők almanachja, Szabadka, 1940); Garay B.: Színészarcképek (Újvidék, 1971).