# Balló Gábor

(Bp., 1943. aug. 2.– ): díszlettervező. A bp.-i Képző- és Iparművészeti Gimnáziumban érettségizett 1961-ben. Előbb a Hunnia Filmstúdióban dolgozott mint díszletfestő, tervezőasszisztens, majd 1966-ban a Magyar Televízióhoz került, ahol 1970-től díszlettervezőként működik. Igen sok tvj., televíziós műsor – zenei, irodalmi, szórakoztató – díszlettervét készítette el. Olykor dolgozott színházaknak is. A drámai terek, színpadképek gondos felépítése és berendezése jellemzi. Kiállításokon is – Bp., Miskolc, Novi Sad – gyakran szerepel. F.T. Páskándi G.: Tornyot választok; Dürrenmatt: A Nagy Romulus.