# Forgács Kálmán; Fink Forgács

(Szeged, 1921. okt. 4.–Eger, 1986. febr. 24.): színész. Pályáját 1941-ben kezdte a Fővárosi Operettszínházban, majd 1944-ben végezte el az Országos Színészegyesület színiiskoláját. 1945–1955 között amatőr kultúrcsoportok oktatásával foglalkozott. 1955-től 1960-ig az egri Gárdonyi Géza Színház tagja volt. Három évadot a Békés Megyei Jókai, ill. a szolnoki Szigligeti Színházban töltött. 1963-tól 1983-ig, nyugdíjazásáig a győri Kisfaludy Színház művésze volt. Vígjátékok karakterszerepeiben nyújtott emlékezetes alakításokat. F.Sz. Daniló (Lehár F.: A víg özvegy); Tiborc (Katona J.: Bánk bán); Lucifer (Madách I.: Az ember tragédiája); Szellemfi (Szigligeti E.: Liliomfi); Ludovico gróf (Lope de Vega: A kertész kutyája).