# Sala Domonkos

(Agyagfalva, 1898–Bp., 1941. ápr. 9.): színész. Rákosi Szidi színiiskoláját végezte el, 1922-ben a Belvárosi Színházban, 1922–23-ban Újpesten kezdte pályáját, majd vidéken működött. 1932–1934 között és 1935–36-ban a Kamara, 1939–40-ben a Városi Színház tagja volt. Kisebb szerepeket kapott a fővárosi magánszínházakban, pl. 1936-ban a Magyar Színházban. Rend.-ként, ügyelőként, színészként a rádióban is dolgozott. Epizód- és jellemszerepeket játszott. F.Sz. A fűtő (Pagnol: Fanny); Halász nemzetes úr (Zalai Szalay L.: Szuhay); Tircsák professzor (Szeben K.: Mákvirág).