# Szokolay Olly

(Bp., 1902. ápr. 16.–Bp., 1980. szept. 11.): színésznő. Rákosi Szidi színiiskolájában végzett, de gyermekkorától táncolt az Operaház balettkarában. Tagja volt a Royal Orfeumnak, a Terézkörúti Színpadnak. Márkus Alfréd–Bródy Miksa: Férjhez ment a feleségem (1921) c. darabjában aratott sikere után Bécsbe szerződött. Férjhez ment Korda Zoltán filmrendezőhöz. Hazatérve, 1941-től a Fővárosi Operettszínház tagja mint kiváló szubrett. Számos filmszerepet játszott. F.Sz. Babette (Ábrahám P.: Zenebona); Zsuzsi (Ábrahám P.: Az utolsó Verebély lány); Marguita (Yvain: Yes); Lilian (Fall: Ez hát a szerelem); Madelaine (Fényes Sz.: Maya).