# Somogyi Tibor

(Fülöpszállás, 1930. szept. 15.– ): koreográfus. 1951–1955 között a SzAk-n tanult, a koreográfus- és táncpedagógusképző tagozaton kapott oklevelet. 1960-tól táncos a Duna Művészegyüttesben, 1965-től 1970-ig műv. vez. 1972-től a KISZ Művészegyüttes kor.-a, majd az utód „Talentum Stúdió” kor.-a és műv.-i vez.-je. Alkotói stílusában a néptáncos alapképzettség mellett a modern táncok asszimilálása is érvényesül. Színházi, ill. televíziós produkciókban ugyancsak közreműködik. F.K. Három barát; Szivárvány havasán; Örvény.