# Szabó Rózsi

(Magyarbél, 1935. jún. 4.– ): színésznő. 1956-tól a Faluszínház m. együttesének, 1959-től a komáromi Magyar Területi Színház, 1969 óta pedig a kassai Thália Színház tagja. A Faluszínházban nagy szerepek tették próbára tehetségét. A komáromi egy.-ben elsősorban a megfontolt, okos, élettapasztalattal rendelkező nőalakok megformálásában jeleskedett. Meghatározó egyénisége a kassai társ.-ban is megmutatkozott, ahol fő- és epizódszerepek sorát alakította. Színészi pályájának csúcsát Čapek Anya c. drámájában a címszerep megformálása jelentette 1985-ben. F.Sz. Ilma (Vörösmarty M.: Csongor és Tünde); Tótné (Örkény I.: Tóték); Bódogné (Szakonyi K.: Adáshiba).