# Thuróczy György

(?, 1917– ): rendező, dramaturg. Jogi doktorátus után kezdte pályáját a debreceni színházban színészként, dramaturgként és rendezőként az 50-es évek közepén. Később a balmazújvárosi Veres Péter Művelődési Ház első ig.-ja lett. A Kölcsey Művelődési Központ munkatársaként kapcsolódott be az amatőr színjátszómozgalomba. 1971-ben szervezte meg az Alföld ifjúsági színpadot, mely 1984-ben elnyerte a kiváló együttes címet. A Színjátszók Országos Tanácsának tagja, megyei tanfolyamok vezetője. 1987-ben Csokonai-díjat kapott.