# Fischer Várady Hajnalka

(Zrenjanin, 1947. jan. 21.– ): színésznő, docens a Művészeti Akadémián. Színészi diplomát Belgrádban szerzett 1966-ban, majd az Újvidéki Rádió egy.-ének tagja lett. Rádió- és színházi szerepeiért többször díjazták. 1983-tól tanít színészmesterséget. Drámai színésznő, főleg szenvedő, boldogtalan nőket alakít, olykor komikus szerepeket is játszik. F.Sz. Paula (Örkény I.: Macskajáték); Marianne (Ö. von Horváth: Mesél a bécsi erdő); Honey (Albee: Nem félünk a farkastól); Ellen (Schisgal: Szerelem, ó!); Annie (Molnár F.: Játék a kastélyban); Jelena Andrejevna (Csehov: Ványa bácsi); Eleonóra (Mrożek: Tangó); Gizi Gézáné (Örkény I.: Tóték); Claire (Albee: Kényes egyensúly); Mae (Williams: Macska a forró bádogtetőn). – Ir. Gerold L.: Színház a nézőtérről (1983); Gerold L.: Színházesszék (1985).

FISCHER VÁRADY HAJNALKA
(Venczel Valentinnel – Nušic: A megboldogult c. darabjában)