# Kishonti Ildikó

(Bp., 1947. ápr. 26.– ): színésznő. Az Országos Szórakoztatózenei Központ stúdiójában tanult énekelni. 1977-ben végzett a SzAk musical osztályában. Két évig volt a Magyar Filmgyártó Vállalat státusában, majd vidéki színházakban – győri Kisfaludy, szolnoki Szigligeti – játszott. 1979–1982 között a Fővárosi Operettszínház tagja volt. 1984–85-ben ismét a társ.-ában játszott. 1985-től szabadfoglalkozású. 1989-től a Honvéd Művészegyüttes tagja. Elsősorban zenés darabokban, musicalekben lép fel. Energikus, temperamentumos játékstílus jellemzi. F.Sz. Aldonza (Leigh–Wasserman: La Mancha lovagja); Golde (Bock: Hegedűs a háztetőn); Grizabella (Lloyd Webber: Macskák). Hanglemeze: Egy furcsa lány.