# Karczag Vilmos

(Karcag, 1859. aug. 5.–Baden am Wien, 1923. okt. 11.): író, színigazgató. 1876-ban beiratkozott a SzAk-ra, de abbahagyta tanulmányait és Debrecenbe került, ahol hírlapíró volt a Népbarát c. hetilapnál. 1879–1891 között a Debreceni Ellenőr segédszerk.-je, 1884-től főmunkatársa. Bp.-re kerülve drámaírással is foglalkozott, majd 1892-ben Hevesi Józseffel megindította a Magyar Génius c. hetilapot. Bécsbe költözött, ahol 1901-ben tulajdonosa lett a Theater an der Wiennek, majd 1908-ban a Raimund Theaternek. Saját zeneműkiadó vállalatot alapított. Sok Lehár Ferenc-, Kálmán Imre-, ifj. J. Strauss-, Fall Leo-operett indult az ő színházaiból világhódító útra. Drámái: Szent a béke (1877); Útközben (1878); A leányapa (1881); Gazd’uram felesége (1884); A kárhozat útján (1889); Lemondás (1893); Az ideál (1894).