# Leviczky Andor

(Velence, 1902. jan. 20.–Bp., 1978): színész, bábszínész. Vidéki színházaknál hős, bonviván, később remek karakterszínész, nagy komédiázó kedvvel. 1951-től 1978-ig, haláláig az Állami Bábszínház tagja volt. Érdemes művész (1976). F.Sz. Ördög (Weöres S.: Csalóka Péter); Bumba (Tersánszky J. J.–Kardos G. Gy.: Misi mókus vándorúton); Kalifa (Gernet–Bánd Á.–Devecseri G.: Aladdin csodalámpája); Napóleon (Kodály Z.: Háry János); Deramo (Gozzi–Heltai J.: Szarvaskirály).