# Szombati Gille Ottó

(Nagyvárad, 1930. jan. 29.– ): rendező. A kolozsvári Magyar Művészeti Intézetben végzett 1954-ben. Nagyváradra szerződött. 1957–58-ban a temesvári Állami Magyar Színház tagja, majd visszaszerződött Nagyváradra. 1990-ig, nyugdíjazásáig a színház rend.-je volt. A modern nyugati drámairodalom rendhagyó szerkezetű, különleges lélektani drámáit állította színpadra. Előadásai látványként is megkapóak, néha titokzatosak voltak. F.R. Dürrenmatt: A fizikusok, Play Strindberg; Miller: Salemi boszorkányok; Sh.: A windsori víg nők, Szentivánéji álom; Zilahy L.: Fatornyok; Németh L.: Papucshős. F.M. Álomsors (versek, 1991); Párizs almája (drámák, 1992).