# Gémes Katalin

(Bp., 1961. nov. 24.– ): énekesnő (mezzoszoprán). Diplomáját 1988-ban szerezte a Zak-n. Ugyanebben az évben lett az Operaház magánénekese. 1991-ben II. díjat nyert Schwetzingenben, a nemzetközi Rossini-énekversenyen. Több hanglemezfelvétel és televíziós opera közreműködője. F.Sz. Cherubino (Mozart: Figaro házassága); Rosina (Rossini: A szevillai borbély); Orlovsky (ifj. J. Strauss: A denevér).