# Andai Béla

(Bp., 1899. jún. 8.–?, 1969. ápr.): színész. 1921-ben lépett először színpadra. 1922-től az Apolló Kabaré, 1937-ben a Paulay Ede u.-i Kamara Színház, később szinte valamennyi kisebb-nagyobb fővárosi kabaré tagja volt (Intim Kabaré, Andrássy úti Színház). 1945-ben a Pódium Kabaré, 1950-ben a Kamara Varieté, majd a Vidám Színpad művésze volt. 1960-ban ment nyugdíjba. Joviális humorral, sokszínűen, mértékkel komédiázva játszott. F.Sz. Gémes tanár (Fodor L.: Katalin); Dohánygyári igazgató (Zilahy L.: Pelikán); Öreg úr (Szép E.: Verebek); Földrajztanár (Molnár F.–Kellér D.: Doktor úr).