# Kohut Magda

(Bp., 1928. nov. 30.– ): színésznő. A SzAk elvégzése után, 1950-ben a Honvéd Színház tagja lett, 1954 óta a Nemzeti Színházban játszik, melynek 1989-től örökös tagja. Szép szövegmondása klasszikus művekben kitűnően érvényesül, kiváló versmondó, előadóművész. Jászai Mari-díjas (1958, 1968), érdemes (1974) és kiváló művész (1988). F.Sz. özv. Csernyik Andrásné (H. Barta L.: Kiáltás); Desdemona (Sh.: Othello); Amelia (García Lorca: Bernarda Alba háza); Mirigy, Éj (Vörösmarty M.: Csongor és Tünde); Elektra (Aiszkhülosz: Oreszteia); Ximena (Corneille: Cid); Harisnyásné, Mária (Csurka I.: Megmaradni); Szabina (Márai S.: A kassai polgárok).

KOHUT MAGDA – Orczy Istvánné (Illyés Gy.: Különc)